
Grozījums Ministru kabineta 2018. gada 19. jūnija noteikumos Nr. 350 "Publiskas personas zemes nomas un apbūves tiesības noteikumi"
Izdoti saskaņā ar Valsts un pašvaldību īpašuma privatizācijas
un privatizācijas sertifikātu izmantošanas pabeigšanas likuma
9. panta septīto daļu, 16. panta piekto daļu,
20. panta devīto daļu un 26. panta ceturto daļu,
Publiskas personas mantas atsavināšanas likuma
44. panta piekto daļu,
Publiskas personas finanšu līdzekļu
un mantas izšķērdēšanas novēršanas likuma
6.1 panta 1.1 un trešo daļu un 6.5 panta trešo daļu
· Izdarīt Ministru kabineta 2018. gada 19. jūnija noteikumos Nr. 350 "Publiskas personas zemes nomas un apbūves tiesības noteikumi" (Latvijas Vēstnesis, 2018, 129. nr.; 2019, 79., 240. nr.) šādu grozījumu:
· 1. Papildināt ar 4.1 nodaļu šādā redakcijā:
· "4.1 Apbūves tiesības piešķiršana  vēja elektrostaciju izvietošanai 
· 87.1 Lēmumu par neapbūvēta zemesgabala apbūves tiesības piešķiršanu stratēģiski nozīmīgu vēja elektrostaciju izvietošanai, valsts stratēģijas klimatneitralitātes sasniegšanai vai enerģētiskās neatkarības nodrošināšanai tādam tiesību subjektam, kura kapitāla daļas vai akcijas pieder publiskai personai, var pieņemt Ministru kabinets.
· 87.2 Apbūves tiesības vēja elektrostaciju izvietošanai piešķir saskaņā ar šo noteikumu 4. nodaļu, ciktāl šajā nodaļā nav noteikts citādi.
· 87.3 Apbūves tiesības vēja elektrostaciju izvietošanai piešķir uz maksimālo laiku 70 gadi.
· 87.4 Apbūves tiesības vēja elektrostaciju izvietošanai sākotnēji piešķir uz zemes gabalu, kas nepieciešams vēja elektrostaciju izvietošanas inženierizpētei. Apbūves tiesības līgumā paredz kārtību, kādā uz apbūves tiesības pamata nodotais zemes gabals tiek izmantots  inženierizpētes un projektēšanas stadijā, kā arī kārtību, kādā apbūves tiesības zemes gabala platība, līguma pusēm vienojoties, tiek precizēta līdz vēja elektrostaciju būvniecībai un ekspluatācijai nepieciešamajai platībai.
· 87.5 Apbūves tiesība tiek ierakstīta zemesgrāmatā pēc vēja elektrostaciju izvietošanai nepieciešamās platības precizēšanas.
· 87.6 Apbūves tiesības līgumā paredz tā izbeigšanas kārtību, ja apbūves tiesīgais nepilda līgumā noteiktās saistības.
· 87.7 Ja vēja elektrostaciju apbūves tiesības līgumu izbeidz pirms apbūves tiesības termiņa beigām, tiek atlīdzināti apbūves tiesīgā zaudējumi, kas saistīti ar apbūves tiesības pirmstermiņa izbeigšanu, izņemot, ja apbūves tiesība tiek izbeigta saistībā ar apbūves tiesības līguma vai normatīvo aktu pārkāpumiem.
· 87.8 Apbūves tiesības maksu laika posmam pēc vēja elektrostaciju nodošanas ekspluatācijā maksā vienu reizi ceturksnī par iepriekšējo periodu un to aprēķina šādi:
· - elektrostacijas apbūves tiesību maksa (euro) = 4% no vēja elektrostacijas bruto ieņēmumiem, bet ne mazāk kā apbūves tiesības maksa būvniecības stadijā, kas indeksēta atbilstoši šo noteikumu 87.11 punktam;
· - ieņēmumi (euro) =  Σ (Eson* Cet );
· - Eson – Latvijā darbojošā elektroenerģijas pārvades sistēmas operatora vai sadales sistēmas operatora apstiprinātais tīklā nodotās elektroenerģijas apjoms (MWh), kas ir vēja elektrostacijas saražotais elektroenerģijas apjoms (MWh) konkrētā tirdzniecības intervālā atbilstoši vēja elektrostacijas vadības sistēmā fiksētajiem datiem, no kuras atskaitīts vēja elektrostacijas pašpatēriņš (MWh);
· - Cet – Latvijā darbojošā elektroenerģijas tirgus operatora nākamās dienas izsolē noteiktā elektroenerģijas cena (euro/MWh) konkrētā tirdzniecības intervālā.
· 87.9 Apbūves tiesības maksu atbilstoši šo noteikumu 87.8.punktam no katras vēja elektrostacijas bruto ieņēmumiem apbūves tiesīgais maksā no dienas, kad vēja elektrostacija ir nodota ekspluatācijā, bet ne vēlāk kā pēc astoņiem gadiem no apbūves tiesības līguma noslēgšanas brīža. Apbūves tiesīgais papildus apbūves tiesības maksai maksā apbūves tiesības piešķīrējam normatīvajos aktos noteiktos nodokļus vai to kompensāciju, kuri attiecināmi uz apbūvei nodoto zemesgabalu, sākot no brīža, kad vēja elektrostacija ir nodota ekspluatācijā un attiecīgajā zemesgrāmatā ir atvērts apbūves tiesības nodalījums.
· 87.10 Apbūves tiesības līgumā nosaka apbūves tiesības maksu, kas maksājama priekšapmaksas veidā, atbilstoši turpmāk minētajam:
· 87.101. inženierizpētes un projektēšanas stadijā, kas nav garāka par pieciem gadiem par laiku no apbūves tiesības līguma noslēgšanas dienas līdz dienai, kad būvatļaujā tiek izdarīta atzīme par projektēšanas nosacījumu izpildi vēja elektrostacijas izbūvei par izpētei nepieciešamo zemi – 500 euro gadā par vienu projektējamo MW atbilstoši plānotajai vēja elektrostacijas jaudai;
· 87.102. būvniecības stadijā, kas nav garāka par četriem gadiem, no atzīmes būvatļaujā par projektēšanas nosacījumu izpildi vēja elektrostacijas izbūvei līdz vēja elektrostacijas nodošanai ekspluatācijā, par būvniecībai nepieciešamo zemi – 3400 eiro gadā par vienu MW.
· 87.11 Nosakot maksu atbilstoši šo noteikumu 87.10.punktam tiek veikta apbūves tiesības maksas indeksācija atbilstoši Centrālās statistikas pārvaldes gada inflācijas rādītājam, palielinājumam nepārsniedzot 2% apmēru par katru gadu no 2024.gada 1.janvāra.
· 87.12 Līdz apbūves tiesības reģistrācijai zemesgrāmatā zemes gabalu apsaimnieko apbūves tiesības piešķīrējs vai tā noteikts pārvaldītājs. Apbūves tiesības līgumā paredz, ka pēc apbūves tiesības reģistrācijas zemesgrāmatā apbūves tiesīgajam ir pienākums kā krietnam un rūpīgam saimniekam rūpēties par apbūvei nodoto zemes gabalu un uzturēt to atbilstoši normatīvo aktu prasībām.
· 87.13 Apbūves tiesības piešķīrējs publicē šo noteikumu 34. vai 35. punktā minētajās tīmekļvietnēs, paziņojumu par pieteikšanos publiskai izsolei uz noteiktiem vēja elektrostaciju izvietošanai paredzētiem zemes gabaliem. Apbūves tiesības piešķīrējs nosaka minimālo vēja elektrostaciju jaudu izpētes platībai. 
· 87.14 Izsolē par apbūves tiesības piešķiršanu vēja elektrostaciju izvietošanai pretendenti ar augšupejošu soli sola vienreizēju maksājumu par tiesībām noslēgt apbūves tiesības līgumu. Sākumcena tiek noteikta nulle euro par ha un minimālais solis ir pieci eiro par ha.
· 87.15 Šajos noteikumos noteikto izsoles rīkošanas kārtību nepiemēro, ja lēmumu par neapbūvēta zemesgabala apbūves tiesības piešķiršanu ir pieņēmis Ministru kabinets.
· 87.16 Maksa par vēja elektrostacijām nepieciešamo elektrolīniju un elektronisko sakaru tīklu infrastruktūru tiek noteikta atbilstoši Ministru kabineta noteikumiem par atlīdzību par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu.
· 87.17 Par vēja elektrostacijām nepieciešamo pievadceļu izbūves un izmantošanas kārtību apbūves tiesīgais rakstveidā vienojas ar publiskas personas zemes īpašnieku vai tiesisko valdītāju, noslēdzot ceļa personālservitūta līgumu. Pievadceļu izbūvi un pārbūvi par saviem līdzekļiem veic apbūves tiesīgais, ja puses nevienojas savādāk.
· 87.18 Līdz apbūves tiesības līguma termiņa beigām apbūves tiesīgajam vēja elektrostacijas, saistītā infrastruktūra vai to daļas jānojauc un jāveic zemes gabala sakārtošana par saviem līdzekļiem. Apbūves tiesības līguma puses, atsevišķi rakstveidā vienojoties vismaz vienu gadu pirms apbūves tiesības līguma termiņa, var paredzēt, ka vēja elektrostacijas, saistītā infrastruktūra vai to daļas var tikt nodotas apbūves tiesības piešķīrēja īpašumā pēc apbūves tiesības piešķīrēja lietderības apsvērumiem."

